Bente Angell-Hansen

Bente Angell-Hansen (født 15. desember 1951) er en norsk diplomat, fra 2018 leder av EFTAs overvåkningsorgan (ESA)

Bakgrunn 
Angell-Hansen er utdannet cand. polit. med hovedfag i statsvitenskap fra Universitetet i Oslo. I 1979 ble hun opptatt ved Utenriksdepartementets aspirantkurs. I 1998 ble hun utnevnt til ekspedisjonssjef og protokollsjef i Utenriksdepartementet. Fra februar 2000 var hun først ekspedisjonssjef ved Statsministerens kontor, der hun hadde ansvar for utenrikspolitiske saker. I 2005 ble Angell-Hansen utnevnt til ambassadør i Ungarn. I 2007 fulgte utnevnelse til ambassadør ved Norges delegasjon til FN i Genève, der hun blant annet har representert Norge i FNs menneskerettighetsråd. Utnevnelsen til utenriksråd i statsråd 8. april 2011 var første gang en kvinne fikk den øverste administrative stilling i Utenriksdepartementet. Den 8. april 2011 ble hun utnevnt til utenriksråd i Utenriksdepartementet, en stilling hun overtok i august 2011 og hadde til juli 2014 da hun ble utnevnt til Norges ambassadør i Wien. Hun var før dette ambassadør ved Norges delegasjon til  FN og andre internasjonale organisasjoner i Genève. Fra 1. januar 2018 er Angell-Hansen leder av EFTAs overvåkningsorgan (ESA).

Angell-Hansen er storkommandør av Storfyrst Gediminas av Litauens orden, innehaver av 2. klasse av den estiske Den hvite stjernes orden, samt storoffiser av den argentinske Frigjøreren San Martins orden.

Referanser 

Norges ambassadører til Ungarn
Norges ambassadører til Østerrike
Norske departementsråder
Norske statsvitere
Den hvite stjernes orden
Fødsler i 1951